《送冯梦授试礼部》
宋代·李新

殷树葱笼绣晓暾，马蹄东去乱冰痕。
世收徵诏藏商谷，家有新冰刻禹门。
太白夜郎初辱顾，冯唐汉殿欲承恩。
南山报喜通啼鸟，明日荣归鹤有孙。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。